stanford-oval/wikipedia huggingface dataset:
הפועל ירושלים
מועדון הכדורסל

מועדון הכדורסל של הפועל ירושלים נוסד ב-1943 וכיום הוא נחשב לאחד המועדונים הבכירים בישראל. הקבוצה זכתה באליפות המדינה ב-2015 וב-2017, זכתה שש פעמים בגביע המדינה וב-2004 זכתה בתואר השני בחשיבותו באירופה: גביע יול"ב. כמו כן, הקבוצה זכתה גם בשבע סגנויות אליפויות המדינה (1996, 1997, 1999, 2001, 2006, 2007 ו-2016), תואר בעל חשיבות רבה, עקב שליטתה הכמעט מוחלטת של מכבי תל אביב בכדורסל הישראלי.
נכון לעונת 2024/25, מאמן הקבוצה הוא יונתן אלון  ויו"ר הקבוצה הוא אייל חומסקי. הקבוצה משחקת בפיס ארנה הממוקם על הגבול בין השכונות מלחה וקטמונים שבירושלים.
מועדון הכדורסל > הישגים

אלופה: 2 (2015, 2017)
סגנית אלופה: 6 (1996, 1997, 1999, 2001, 2006, 2007, 2016)
מחזיקת גביע המדינה: 6 (1996, 1997, 2007, 2008, 2019, 2020)
סגנית: 8 (1999, 2000, 2001, 2002, 2004, 2006, 2015, 2017)
מחזיקת גביע יול"ב: 1 (2004)
מועדון הכדורגל

אגודת הכדורגל של הפועל ירושלים נוסדה ב-1926, ובמשך שנים רבות הייתה לקבוצה המובילה של העיר ירושלים. מגרשיה הביתיים התחלפו במהלך השנים: מגרש קטמון, אצטדיון ימק"א, אצטדיון טדי ואצטדיון גבעת רם. הישגה הגדול ביותר היה הזכייה בגביע המדינה בשנת 1973, לאחר ניצחון 2-0 בגמר על הכח רמת גן. זאת לאחר הפסד שנה קודם לכן 1:0, בגמר מול הפועל תל אביב.
בשנות ה-80 וה-90 איבדה הקבוצה את ההגמוניה העירונית ליריבה העירונית בית"ר ירושלים והקבוצה התנדנדה בין הליגה הראשונה והליגה השנייה, ואף נפלה בעונת 2001 לליגה השלישית. הישג ראוי לציון בשנים אלו הוא ההגעה לגמר גביע המדינה בשנת 1998, בו הפסידה 2:0 למכבי חיפה.
בשנת 2007 הקימו אוהדי הפועל ירושלים את הפועל קטמון ירושלים - קבוצה בבעלות אוהדים אשר מטרתה הייתה להחליף את הבעלות על הפועל ירושלים.
כיום הפועל ירושלים הוא מועדון הכדורגל הבכיר בישראל אשר נמצא בבעלות אוהדים. זאת לאחר שבשנת 2020 קנתה "הפועל קטמון ירושלים" את הזכויות והמוניטין על השם "הפועל ירושלים" ומאז מפעילה את הקבוצה בשם זה.
מועדון הכדורגל > הישגים > הפועל ירושלים

מחזיקת גביע המדינה: 1 (1973)
סגנית המחזיקה: 3 (1943, 1972, 1998)
מועדון הכדורגל > הישגים > הפועל קטמון ירושלים

מחזיקת גביע הטוטו לליגה הלאומית: 1 (2019)
מועדון הכדורסל נשים

מועדון הכדורסל נשים של הפועל ירושלים נוסד ב-1952 וכיום משחק בליגה הלאומית. הקבוצה זכתה פעם אחת באליפות המדינה. כמו כן, הקבוצה זכתה גם בשתי סגנויות גביע המדינה (1962, 1971).
הקבוצה היא שריד אחרון ל"הפועל" המיתולוגית ועדיין שייכת להסתדרות – מועצת הפועלים שנותנת את חסותה לעמותה שמנהלת את האגודה.
נכון לעונת 2009/10, מאמן הקבוצה הוא אורי מסיל ויו"ר הקבוצה הוא שמואל גול.
הקבוצה משחקת באולם שטראוס הממוקם ברחוב שטראוס 17, במרכז העיר ירושלים.
מועדון הכדורסל נשים > הישגים

אלופה: 1 (1960)
סגנית מחזיקת הגביע: 2 (1962, 1971)
מועדון השחיה

אגודת הפועל ירושלים הנה האגודה המובילה בארץ בשחייה. היא הוקמה ב-1989 על ידי אגודת שחייני ירושלים. מאז קטפה כמעט את כל תוארי האליפות האפשריים.
כיום המנכ"לית של האגודה היא הדר בן דרור.
בין השחיינים הידועים של האגודה בעבר ובהווה נמנים ודים אלכסייב ודן קטלר (השתתפו באולימפיאדת אטלנטה), מיקי חליקה, אורן אזרד, יואב מאירי, יואב גת ושילו איילון.
בריכות האגודה הן: חוות הנוער הציוני, בית הנוער העברי, בית טיילור, נווה יעקב, בית החייל, בית שמש וכפרי עומר (שלוחה בנגב).
מועדון הכדורעף

קבוצת הכדורעף של הפועל ירושלים משחקת בליגת העל בכדורעף ומארחת משחקים באולם חוות הנוער הציוני שנמצא בשכונת קטמון בירושלים. לקבוצה קהל אוהדים גדול ביחס לליגה.
אתלטיקה

הפועל ירושלים קיימה לפחות מאז שנות ה-20 של המאה ה-20 פעילות אתלטיקה.
הערות שוליים

↑  מערכת, דבר, 13 ביוני 1926
↑  קובץ לעניני הפועל בירושלים, ירושלים: הסתדרות העובדים העברים הכללית בארץ ישראל - התאגדות לתרבות גופנית הפועל, סניף ירושלים, 1929, עמ' 21"הפועל" ירושלים - אלוף האתלטיקה הקלה, אמר, 30 ביוני 1940
טיק, טיק... בום!

| --- | --- |
 מילות השירים:  ג'ונתן לארסון 
 מוזיקה:  ג'ונתן לארסון 
 סוגה:  מחזמר 
 הצגת בכורה:  23 במאי 2001 
 שפה:  אנגלית 
 
טיק, טיק... בום! (באנגלית: Tick, Tick... Boom!) הוא מחזמר מאת ג'ונתן לארסון. הוא עוקב אחר מלחין שאפתן בשם ג'ון, שחי בניו יורק ב-1990. ג'ון מודאג שהוא טעה כשבחר בקריירה באומנויות הבמה. הסיפור הוא אוטוביוגרפי למחצה, כפי שציין אביו של לארסון בהערות באלבום המחזמר – לארסון ניסה לבסס את עצמו בתיאטרון מאז תחילת שנות השמונים.
לארסון החל לבצע את היצירה כיצירת סולו ב-1990. לאחר מותו ב-1996, היצירה עובדה על ידי המחזאי דייוויד אובורן כמחזמר בהשתתפות שלושה שחקנים והוצגה בבכורה ב-Off-Broadway ב-2001. מאז, המחזמר הופק באוף ווסט אנד, ווסט אנד, סיבוב הופעות באמריקה, שתי הפקות מחודשות באוף-ברודוויי, בשנים 2014 ו-2016, והפקות מקומיות ובינלאומיות רבות. בשנת 2023 המחזמר היה צפוי לעלות לראשונה בישראל אך בסופו של דבר בוטל.
עיבוד קולנועי, בבימויו של לין-מנואל מירנדה ובכיכובו של אנדרו גארפילד בתפקיד הראשי, יצא על ידי נטפליקס בנובמבר 2021. הסרט קיבל ביקורות טובות, וגארפילד קיבל מועמדות לפרס האוסקר על הופעתו.
דמויות

ג'ונתן (נקרא גם: ג'ון, ג'וני) סוג קול: טנור
מייקל (משחק גם את: אבא של ג'ון, מנהל, עובד זמני, בחור מחקרי שוק, בחור מכולת, רוזה סטיבנס) סוג קול: טנור
סוזן (משחקת גם את: רוזה סטיבנס, אמא של ג'ון, מזכירה, ג'ודי רייט, קריסה ג'ונסון) סוג קול: מצו-סופרן
הפקות

2001 – בכורה באוף ברודוויי
2023 – בכורה ישראלית
הערות שוליים

1 2  "Tick, Tick... Boom!". Internet Off-Broadway Database. ארכיון מ-2 במרץ 2021. נבדק ב-27 במרץ 2021. {{cite web}}:  (עזרה)
↑  האתר של "טיק, טיק... בום!"
↑  Simonson, Robert (10 במאי 2002). "James, Benanti, Pitre to Perform at Drama Desk Ceremony May 19; Tix on Sale". Playbill. ארכיון מ-11 ביוני 2021. נבדק ב-27 במרץ 2021. {{cite web}}:  (עזרה)
↑  ASIN: B00005NQK5
↑  Ingenthron, Blair. "TICK, TICK... BOOM! Makes Its Israeli Debut In A Strictly Limited Engagement". BroadwayWorld.com (באנגלית). נבדק ב-2023-08-03.
| --- | --- |
בקרת זהויות :  MusicBrainz work: 1cab96f3-2e4c-418b-8117-06703c672ab8
כדורסל ברוסיה

לוקומוטיב קובאן מול אוניקס קאזאן, 2008.
נבחרת רוסיה נגד גרמניה, יורובאסקט 2009.
הכדורסל ברוסיה הוא ספורט פופולרי למדי במדינה זו, אך נמצא במקום השלישי ברמת הפופולריות, אחרי הכדורגל וההוקי קרח. נוסף לכך, הליגה המאוחדת של VTB היא אחת מן הטובות בעולם.
התאחדות הכדורסל הרוסית

הגוף שמנהל את הכדורסל ברוסיה הוא התאחדות הכדורסל ברוסיה, שהוקמה ב-1990 ואחראית לניהול ליגת העל הרוסית בכדורסל, גביע רוסיה בכדורסל, הליגות הנמוכות, כליגת המשנה וליגות נוספות כמו ליגת הנשים. האירוע המשמעותי ביותר בכדורסל הרוסי בשנים האחרונות הוא פירוק ליגת העל הרוסית בכדורסל והקמת הליגה המקצוענית במקומה, בקיץ 2010. ב-2014 פורקה גם הליגה הזאת והליגה המאוחדת של VTB תפסה את מקומה כליגת הכדורסל הבכירה ברוסיה.
אליפות רוסיה בכדורסל > גברים

האליפות הרוסית משוחקת ברוסיה מאז 1992 ומתחלקת לליגת הגברים וליגת הנשים. מערכות שתי הליגות דומות מאוד וכוללת את הליגה הבכירה, ליגת המשנה, הליגה השנייה והליגה השלישית.
בעבר הליגה הבכירה (ליגת העל הרוסית בכדורסל) הכילה 9 קבוצות, כיום היא (הליגה המאוחדת של VTB) מכילה 13 קבוצות. ליגת המשנה הרוסית בכדורסל (ליגת העל הראשונה בכדורסל) כוללת 13 קבוצות, כשהמנצחת בליגה הזו מעפילה לליגת VTB, הליגה השנייה היא הליגה השנייה בכדורסל, המתחלקת לאזור דרום (עם 11 קבוצות) ואזור צפון (עם 9 קבוצות).
| רמה | ליגה |
| --- | --- |
1: הליגה המאוחדת של VTB 14 קבוצות
2: סופרליגה 16 קבוצות
3: הליגה הבכירה 7 קבוצות
אליפות רוסיה בכדורסל > נשים

כדורסל הנשים ברוסיה מפותח מאוד עוד מימי ברית המועצות.
הליגה הרוסית נחשבת לאחת הטובות באירופה וקבוצת אוגמ"ק יקטרינבורג הייתה אחת המובילות באירופה, אחרי שזכתה בשישה תוארי גביע אירופה לאלופות ויורוליג, בשנים 2003, 2013, 2016, 2018, 2019, 2021. עוד 2 קבוצות רוסיות אחרות זכו ביורוליג בעבר (ספרטה אנד קיי עם 4 זכיות רצופות בשנים 2007, 2008, 2008, 2010 וVBM SGAU סמרה עם זכייה אחת בעונת 2003).
| רמה | ליגה |
| --- | --- |
1: ליגת העל 11 קבוצות
2: סופרליגה 13 קבוצות
3: הליגה הבכירה 10 קבוצות
הערות שוליים

↑  Euroleague Results
↑  FIBA Saporta Cup Results
↑  FIBA Korać Cup Results
↑  EuroCup Basketball Results
↑  EuroCup Challenge Results
↑  FIBA Europe Cup Results
| כדורסל ברוסיה רוסיה |
| --- | --- | --- |
| ניהול | התאחדות הכדורסל הרוסית • קבוצות • מגרשי כדורסל • תחרויות |  |
| תחרויות ליגה | הליגה המאוחדת של VTB • ליגת המשנה הרוסית בכדורסל • ליגת הנוער המאוחדת של VTB |  |
| תחרויות ליגה לנשים | ליגת העל הרוסית בכדורסל נשים • ליגת המשנה הרוסית בכדורסל נשים |  |
| תחרויות גביע | הגביע הרוסי בכדורסל • הגביע הרוסי בכדורסל נשים |  |
| נבחרות | הנבחרת הלאומית (גברים) • הנבחרת הלאומית (נשים) |  |
קרם עור וגידים

קרם עור וגידים הוא ביטוי לתיאור רעיון שהתגשם והיה למציאות. מקור הביטוי בפסוק בספר יחזקאל בחזון העצמות היבשות: ”וְרָאִיתִי וְהִנֵּה עֲלֵיהֶם גִּדִים וּבָשָׂר עָלָה וַיִּקְרַם עֲלֵיהֶם עוֹר מִלְמָעְלָה”. חזון זה שימש פעמים רבות את אנשי חיבת ציון, מחיי השפה העברית ותומכי הציונות, וממנו שאבו את הביטוי.
השימוש בפועל "קרם" על עור, גידים, בשר ועצמות

כבר בדברי רש"י במסכת סנהדרין: מופיע שימוש בפועל קרם לא רק על עור, כפי שמופיע בתנ"ך, אלא על בשר, גידים ועצמות: "שנקרם כולו בבשר וגידין ועצמות".
במאה ה-19, הפועל "קרם" נסוב בעיקר על עור, אך גם על בשר, גידים ועצמות, למשל במשפטים: "ויקרומו עור וגידים והיו לנפש חיה", "קרמה עליהן בשר, עור וגידים", "כמו קרם עליהן, על עצמות נפשות מתות, עור בשר וגידים ויפח בהן רוח" ובמשפט "הרגיזו את עצמותינו המפוזרות ויקבצון לגוף שלם והסוכה תקרום עליהם בשר וגידים ונהיה לעם אחד".
הביטוי "קרם עור" שימש למשמעויות שונות. הוא ציין ריפוי של פצעים ובהשאלה, התאוששות מכישלון או הפסד או שכחת בעיות ישנות. כן הוא ציין את חיות הכתיבה הנאה המנפישה דברים באופן הדומה למציאות, את החיות של עם ואת ההוצאה של רעיון אל הפועל, כפי הביטוי "קרם עור וגידים" בימינו.
תולדות השימוש בביטוי

במאה ה-19 נעשה שימוש בביטויים ארוכים, דוגמת "להתלבש בבשר וגידים ועצמות", "ולקרום עליה עור ולהעלות עליה בשר וגידים למען תצא מן האין אל היש", "העלה בשר וקרם עור", "יתלבש הרעיון הזה יתר ויתר בשר וגידים" או "נתעוררה ונתרקמה וקבלה עליה עור בשר וגידים" לבטא הוצאה לפועל של רעיון. בשנת 1894 מופיע בהצפירה הביטוי: "יקרמו עליהם עור בשר וגידים", בו משמש הפועל "קרם" גם על הבשר והגידים.
בתחילת המאה ה-20 נעשה שימוש בביטוי "קרם עור ולבש בשר". עם הזמן התקצר הביטוי למגוון של צירופים של שלוש מילים. היו שהשתמשו בביטוי "קרם עור ובשר", "קרם בשר ועור", "קרם בשר ועצמות", "קרם עור ועצמות", "קרם בשר וגידים", "קרם גידים ובשר" ו"קרם גידים ועור". כן הופיעו ביטויים עם פעלים אחרים, כמו "לבש עור וגידים" וכן צירוף קצר יותר של "קרם עור" וארוך יותר: "תקרום עור, בשר וגידים".
בשנות ה-30 של המאה ה-20 החל להופיע בעיתונות העברית גם הביטוי "קרם עור וגידים". בפקודת יום בעת השבעת צה"ל נעשה שימוש בביטוי זה ובשנות ה-50 הוא גבר על שאר הביטויים.
הסבר

במילון השפה העברית מוסבר "קרם עור וגידים" כ"לעטוף את העצמות בעור וגידים". הביטוי אינו מוזכר במילון אבן שושן.
עוד מסוף המאה ה-19 מופיע לעיתים הפועל "רקם" במקום "קרם" המקראי, כך שאומרים "רקם עור וגידים". האקדמיה ללשון העברית מסבירה שחילוף זה שגוי.
הערות שוליים

↑  ספר יחזקאל, פרק ל"ז, פסוק ח'
1 2  הד קול הציוניות, המליץ, 22 בנובמבר 1899
↑  מכתבים מבולגריה, המצפה, 10 ביוני 1904
↑  תלמוד בבלי, מסכת סנהדרין, דף צ"א, עמוד ב'
↑  על המדינות בו יאמר, המגיד, 18 בספטמבר 1861
↑  לב צדיק יהגה לענות, חבצלת, 19 בפברואר 1892
1 2  תולדות חיים נתן דימביצר ז"ל, המגיד, 15 במאי 1893
↑  מראש השנה עד שמחת תורה, המגיד, 7 באוקטובר 1897
↑  דברי הימים, הצפירה, 13 בספטמבר 1886
↑  בכיה בציון, המגיד, 25 ביולי 1895
↑  דברי הימים, הצפירה, 28 במאי 1890
↑  החרב הנוקמת, הצפירה, 8 ביולי 1914
↑  הספרות הפולנית בערב ימי המלחמה, הפועל הצעיר, 11 בדצמבר 1914
↑  מכתב מטורקיה, הזמן, 26 בנובמבר 1909
↑  על דבר השמועה אודות קניית ארץ ישראל, הלבנון, 25 באוקטובר 1876
↑  יען המנכם מן הגויים, המליץ, 22 במרץ 1883
↑  יוסף ראזענטאהל, במה יזכה נער את ארחו?, המליץ, 7 באוגוסט 1888
↑  תחיית לשוננו, הצבי, 4 במאי 1888
↑  קורות אסור הכניסה לחופי מצרים, חבצלת, 5 בפברואר 1894
↑  משבלת הנהר עד נחל מצרים, הצפירה, 10 בדצמבר 1894
↑  מועצת פועלי הגליל ותוצאותיה, האחדות, 12 באפריל 1911
↑  לאור השביתה שעוד לא פרצה, דואר היום, 28 באפריל 1933
הפועל והעלייה, דבר, 15 במרץ 1934
המכון הרוחני שעל יד חבר הלאומים, דואר היום, 6 בספטמבר 1934
שלמה שילר, דואר היום, 8 בנובמבר 1935
התאחדות בעלי הבתים, הַבֹּקֶר, 25 ביולי 1939
נחמיה עמינוח, תורה ועבודה, הצופה, 29 במרץ 1946
זלמן רובשוב, פני המחנך, דבר, 10 באוגוסט 1947
↑  המלחמה ביהודים, דבר, 5 במאי 1940
↑  שושנה גולדמן, כשליאון יוריס נלכד ברשת מפא"י, חרות, 18 באוקטובר 1957
↑  הרעיון והמעשה, האחדות, 12 במרץ 1912
בראשית הצעדים, השומר הצעיר, 1 באפריל 1935
גל אחר גל יעלה בזרם אדיר, משמר, 4 באפריל 1947
↑  ג. שרוני, הוקם כפר חדש המקפל בתוכו תקוה חדשה, מעריב, 17 בדצמבר 1965
↑  אלכס ינאי, ממלכת הוורדים ממשק בני־דרור, מעריב, 14 בנובמבר 1966
↑  מגדולי הקנאים, דבר, 31 ביולי 1963
מנחם תלמי, יותר אור יותר שמחה, מעריב, 15 באפריל 1960
↑  על גדול הכנרת, דבר, 4 בפברואר 1931
↑  אוהל יוסף, דבר, 16 ביולי 1947
↑  ועידת הציונים הכלליים, דואר היום, 30 בנובמבר 1934
↑  א. אורינובסקי, במותו של הרצל, הצפירה, 6 ביולי 1931
בין שומרי הגבולות, דבר, 8 בדצמבר 1937
↑  ההתיישבות הקיבוצית קולטת את פליטי איטליה, משמר, 12 ביוני 1944
↑  שתי קהילות, דבר, 7 בספטמבר 1945
↑  צבי רותם, מדיניות קרקעית במדינת ישראל, דבר, 20 בינואר 1949
↑  היום יום השבועה, הַבֹּקֶר, 28 ביוני 1948
↑  קרם עור וגידים, מילון השפה העברית
↑  עו"ד יעקב גינדי, קָרַם עוֹר וְגִידִים או רקם עור וגידים?
↑  רוביק רוזנטל, לבני לא תעשה להם קפה, באתר nrg‏, 5 בפברואר 2009
מושל מינסוטה

| --- | --- |


 איוש נוכחי:  טים וולז
 תאריך כניסה לתפקיד:  7 בינואר 2019
 דרכי מינוי:  בחירות ישירות
 תחום שיפוט:  מינסוטה מינסוטה
 מעון:  מעון מושל מינסוטה 
 מושב המשרה:  סיינט פול
 משך כהונה קצוב:  4 שנים, ללא הגבלת כהונה
 ייסוד המשרה:  24 במאי 1858
 איוש ראשון:  הנרי הייסטינגס סיבלי
 mn.gov/governor/
 
מושל מינסוטה (באנגלית: Governor of Minnesota) הוא המושל וראש הרשות המבצעת של מדינת מינסוטה שבארצות הברית. 40 אישים, כולם גברים, כיהנו כמושלי מינסוטה מאז כינונה כמדינה בארצות הברית ב-1858 ב-41 תקופות כהונה (מושל אחד כיהן בשתי תקופות כהונה בלתי רצופות). בנוסף אליהם כיהנו שלושה מושלים של טריטוריית מינסוטה, כשהראשון מביניהם, אלכסנדר ראמזי, כיהן לימים גם כמושל המדינה השני. מושל מינסוטה נבחר למשרתו בבחירות ישירות, לעומת מושלי הטריטוריה שמונו על ידי נשיא ארצות הברית.
מושל מינסוטה הנוכחי הוא טים וולז, איש מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, שהושבע לתפקידו ב-7 בינואר 2019.
סמכויות ותפקידים

מושל מינסוטה אחראי על ביצוע חוקי המדינה. בדומה לנשיא ארצות הברית, מוקנית למושל מינסוטה סמכות וטו על הצעות החוק שעוברות בבית המחוקקים של מינסוטה. כמו ברוב מדינות ארצות הברית, אך לא כמו נשיא ארצות הברית, המושל יכול גם להטיל וטו על סעיפים ספציפיים בהצעות החוק ולאשר את החוק בכללותו. המושל משמש גם כמפקד העליון של המשמר הלאומי של מינסוטה.
המושל עומד בראש קבינט שבו חברים ראשי מחלקות ממשל שונות. ראשי מחלקות אלו ממונים על ידי המושל.
הבחירות לתפקיד

על מושל מינסוטה להיות בן 25 כל הפחות בעת השבעתו לתפקידו, ועליו להיות תושב מינסוטה במשך שנה אחת לכל הפחות טרם היבחרו.
מאז כינונה של מינסוטה כמדינה ועד 1886 נערכו הבחירות למשרת המושל אחת לשנתיים בשנים אי-זוגיות. באותה שנה הועברו הבחירות לשנים זוגיות. מאז תיקון לחוקת מינסוטה שהתקבל ב-1958, נבחרים מושלי מינסוטה לתקופת כהונה של ארבע שנים, ללא הגבלה על מספר תקופות הכהונה.
סגן המושל

במקרה של התפנות משרת מושל מינסוטה, מכהן במקומו סגן המושל. אחריו בסדר הירושה נמצאים, נשיא הסנאט, יושב ראש בית הנבחרים, מזכיר המדינה, מבקר המדינה והתובע הכללי. המושל וסגנו נבחרים באותן בחירות. עד 1974 הם היו נבחרים בפתקי הצבעה נפרדים, והיו לא מעט מקרים בהם המושל וסגנו היו ממפלגות שונות. מאז 1974 מתמודדים השניים באותו פתק הצבעה והם מאותה מפלגה, למעט במקרה אחד בו סגנית המושל התפטרה כדי לכהן בסנאט של ארצות הברית, ואת מקומה תפסה נשיאת הסנאט, שהייתה ממפלגה אחרת.
מאז 1982 כיהנו אך ורק נשים כסגניות מושל מינסוטה.
ביאורים

↑  סגן המושל הוא ממפלגתו של המושל, אלא אם כן צוין אחרת.
1 2 3  התפטר כדי לאייש מושב בסנאט של ארצות הברית.
↑  בחירות אלו היו האחרונות במינסוטה שנערכו בשנה אי-זוגית. הבחירות הבאות נערכו ב-1886 כדי שיהיו מתואמות עם הבחירות המחוזיות, המדינתיות והפדרליות. כך תקופת כהונה זו של האברד, ושל סגנו גילמן, נמשכה שלוש שנים באופן חד פעמי.
↑  התפטר כדי לשרת בצי ארצות הברית במלחמת העולם השנייה.
1 2  ספירה חוזרת של הקולות והתדיינות משפטית שארכו 139 יום עיכבו את השבעתו של רולוואג.
↑  הבחירות הראשונות לתקופת כהונה של ארבע שנים.
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
עיסא קאבורה

עיסא קאבורה (בצרפתית: Issa Kaboré; נולד ב-12 במאי 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת המגן הימני בקבוצת ורדר ברמן בהשאלה ממנצ'סטר סיטי, ובנבחרת בורקינה פאסו.
קריירת מועדונים

קאבורה גדל במחלקת הנוער של FC רהימו מליגת העל הבורקינאית.
ב-28 באוגוסט 2019 חתם במכלן מליגת העל הבלגית. ב-11 בפברואר 2020 ערך את הופעת הבכורה שלו במועדון, בהפסד 2-1 לשרלרואה במסגרת המחזור ה-23 בליגה לעונת 2019/2020. בסך הכל ערך חמש הופעות ליגה בעונה זו.
ב-29 ביולי 2020 חתם קאבורה במנצ'סטר סיטי מפרמייר ליג, והושאל בחזרה למכלן למשך עונת 2020/2021. הוא ערך 27 הופעות ליגה במכלן בעונה זו.
ב-1 ביולי 2021 הושאל קאבורה למשך עונה אחת לטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 2-1 לפריז סן-ז'רמן במסגרת המחזור הראשון בליגה לעונת 2021/2022.
ב-6 בינואר 2025 הושאל אל ורדר ברמן מהבונדסליגה.
קריירה בינלאומית

ב-9 ביוני 2019 ערך קאבורה את הופעת הבכורה שלו בנבחרת בורקינה פאסו, בתיקו 0-0 נגד נבחרת הרפובליקה הדמוקרטית של קונגו במשחק ידידות. ב-8 באוקטובר 2021 הבקיע את שער הבכורה שלו בנבחרת, בניצחון 4-0 על נבחרת ג'יבוטי במסגרת מוקדמות מונדיאל 2022.
הוא נכלל בסגל נבחרת בורקינה פאסו לקראת טורניר גביע אפריקה לאומות 2021.
נכלל בסגל נבחרת בורקינה פאסו לטורניר גביע אפריקה לאומות 2023.
הערות שוליים

↑  TRANSFER: ISSA KABORE TEKENT BIJ KVM באתר הרשמי של מכלן, 28 באוגוסט 2019 (בהולנדית)
↑  ISSA KABORÉ TEKENT BIJ MANCHESTER CITY (MAAR BLIJFT NOG BIJ KVM) באתר הרשמי של מכלן, 29 ביולי 2020 (בהולנדית)
↑  Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
| נבחרת בורקינה פאסו – גביע אפריקה לאומות 2021 |
| --- | --- | --- |
|  1 סוואדוגו •  2 ג'. וואטרה •  3 אולה טראורה •  4 ס. וואטרה •  5 מאלו •  6 סימפורה •  7 אריק טראורה •  8 ד. ניקיימה •  9 קאבורה •  10 ב. טראורה •   11 קונאטה •  12 א. טאפסובה • 13 ה. ניקיימה •  14 דאיו • 15 ע. טאפסובה • 16 קופי • 17 סאנוגו • 18 א. וודראוגו • 19 באנדה • 20 סנגארה • 21 באיאלה • 22 טורה • 23 פ. וודראוגו • 24 גירה • 25 יאגו • 26 בוטווה • 27 ק. ניקיימה • 28 ד. וואטרה • מאמן: מאלו |  1 סוואדוגו •  2 ג'. וואטרה •  3 אולה טראורה •  4 ס. וואטרה •  5 מאלו •  6 סימפורה •  7 אריק טראורה •  8 ד. ניקיימה •  9 קאבורה •  10 ב. טראורה •   11 קונאטה •  12 א. טאפסובה • 13 ה. ניקיימה •  14 דאיו • 15 ע. טאפסובה • 16 קופי • 17 סאנוגו • 18 א. וודראוגו • 19 באנדה • 20 סנגארה • 21 באיאלה • 22 טורה • 23 פ. וודראוגו • 24 גירה • 25 יאגו • 26 בוטווה • 27 ק. ניקיימה • 28 ד. וואטרה • מאמן: מאלו | בורקינה פאסו |
| נבחרת בורקינה פאסו – גביע אפריקה לאומות 2023 |
| --- | --- | --- |
|  1 ה. קונאטה •  2 ג'. וואטרה •  3 גיברה •  4 נגאלו •  5 דג'יגה •  6 באנסה •  7 ד. וואטרה •  8 באדולו •  9 קאבורה •  10 טראורה •   11 בנגרה •  12 א. טאפסובה • 13 מ. קונאטה •  14 דאיו • 15 ע. טאפסובה • 16 קופי • 17 קי • 18 ודראוגו • 19 באנדה • 20 סנגארה • 21 נומה • 22 טורה • 23 ניקיימה • 24 גירה • 25 יאגו • 26 סאלו • 27 טו • מאמן: ולוד |  1 ה. קונאטה •  2 ג'. וואטרה •  3 גיברה •  4 נגאלו •  5 דג'יגה •  6 באנסה •  7 ד. וואטרה •  8 באדולו •  9 קאבורה •  10 טראורה •   11 בנגרה •  12 א. טאפסובה • 13 מ. קונאטה •  14 דאיו • 15 ע. טאפסובה • 16 קופי • 17 קי • 18 ודראוגו • 19 באנדה • 20 סנגארה • 21 נומה • 22 טורה • 23 ניקיימה • 24 גירה • 25 יאגו • 26 סאלו • 27 טו • מאמן: ולוד | בורקינה פאסו |
מג'ד אל-כרום

מַגְ'ד אֶל-כֻּר֫וּם (בערבית: مَجْد الْكُرُوم, בתעתיק מדויק: מג'ד אלכרום, הגייה נפוצה: מַזְ'ד לֶכְּר֫וּם. בתרגום לעברית: תפארת הכרמים) היא מועצה מקומית ערבית-מוסלמית במחוז הצפון בישראל, השוכנת בבקעת בית הכרם, צפונית-מערבית לכרמיאל ודרומית-מערבית לבענה. ב-1964 הוכרז הכפר כמועצה מקומית.
ראש מועצת מג'ד אל-כרום הנוכחי הוא סלים סליבי.
גאוגרפיה

היישוב ממוקם בעיקרו בצדו הצפוני של כביש 85. שכונה אחת של היישוב, ד'יל אל-מסיל, נמצאת מדרום לכביש 85.
היסטוריה

בחפירות באזור מג'ד אל-כרום התגלה יישוב עתיק. חלק מהחוקרים מזהים אותו כ"בית הכרם" המוזכר במשנה ובתלמוד.
בתקופת דאהר אל-עומר ובנו עלי, שהיה מושל הגליל, נבנתה חומה סביב הכפר ובה מגדלי שמירה. כאשר עלי ניסה למרוד באחמד אל-ג'זאר הגיע האחרון בראש צבא למג'ד אל-כרום וכבש אותה.
בשנת 1896 תואר הכפר על ידי נוסע יהודי:
על-פי מפקד האוכלוסין של 1922, נמנו בכפר 885 תושבים מוסלמים-סונים, 3 מוסלמים-מתואלים וערבי-נוצרי אחד.
בימי המרד הערבי הגדול היו באזור הכפר התקפות רבות כנגד יהודים ובריטים, ובאזור חנו כנופיות. ליד הכפר היו מספר התקפות כנגד העובדים והציוד שלהם שעבדו בסלילת כביש עכו צפת, כנגד הנוסעים בדרך וכן כנגד תחנת המשטרה של הכפר.
היסטוריה > במדינת ישראל

במהלך מלחמת העצמאות הגנה על הכפר יחידה של צבא ההצלה הערבי. בליל 29 באוקטובר 1948, במהלך "מבצע חירם", נסוגו אנשי צבא ההצלה ללבנון ועמם יצאו מהכפר כשליש מתושביו. ב-30 באוקטובר הכפר נכבש. על פי חקירה של אנשי האו"ם, ב-5 בנובמבר ציוותה יחידת צה"ל על התושבים להתאסף במרכז הכפר, ודרשה מהמוח'תאר שימסור את כל כלי הנשק של הכפר. המוח'תאר טען כי אין נשק בכפר, ובעקבות זאת לקחו החיילים חמישה מצעירי הכפר והוציאו אותם להורג ביריות. לאחר מכן נערך חיפוש בכפר, שבמהלכו נהרגו עוד שני גברים ושתי נשים, ובתים רבים נבזזו. עשרות משפחות נטשו את הכפר וברחו ללבנון. בית המוח'תאר פוצץ ולפנות ערב עזבה יחידת הצבא את המקום. לטענת עאדל מנאע החיילים בצעו בכפר גם מעשי אונס. מתושבי הכפר נלקחו גם מאות ראשי צאן. בני מוריס מצטט דו"ח של קצין או"ם המייחס זאת ליחידת צבא, ובעיתונות נטען בשם המשטרה שהשודדים היו דרוזים.
ברישום התושבים תש"ט, ב-8 בנובמבר 1948, נמנו בכפר פחות מ-200 תושבים. במאי 1949 הגיע מספר התושבים בכפר ל-2,000–3,000. בכפר התיישבו גם פליטים מן הכפרים שעב ואל-בירווה.[דרוש מקור] בנובמבר 1949 גרשו שלטונות ישראל 200 מסתננים שנמצאו במג'דל כרום ושעב. במאי 1950 הוחל בחלוקת תעודות זהות לתושבי הכפר שהביאו אישורים שהיו בכפר בעת מפקד האוכלוסין בנובמבר 1948. בסוף אוגוסט 1950 הטיל צה"ל עוצר על הכפר למשך 8 ימים. במהלך שנת 1951 הוציא בג"ץ מספר פעמים צו על תנאי המורה לשר הפנים לנמק מדוע לא יינתנו לתושבים במג'ד אל-כרום תעודות זהות. בחלק מהמקרים נפסק שיש לתת לפונים תעודות זהות. לגבי מקרים אחרים טען פרקליט המדינה שהבקשות מבוססות על עדויות מזויפות. במקרים אחרים נדונו מבקשים על ניסיון לקבל תעודת זהות במרמה.
באוגוסט 1952 הוטל עוצר על הכפר ונעשו בו סריקות.
בתחילת 1961 הוקמה ביישוב מרפאה של קופת חולים. בשנת 1963 חובר היישוב לרשת החשמל הארצית.
בראשית ימי מדינת ישראל שויך הכפר למועצה אזורית נעמן (בימינו חלק ממועצה אזורית מטה אשר). לפחות חלק מתושבי מג'ד אל-כרום התנגדו לשיוך זה, בטענה שאינם מקבלים מהמועצה כל שירותים ודרשו להוציאם מתחומה. פנייתם לבג"ץ נדחתה. בשנת 1964 הוקמה מועצה מקומית ביישוב.
בין 1964 ל-2003 הייתה מג'ד אל-כרום מועצה מקומית בעלת שטח שיפוט של 9,000 דונם. בשנת 1983 הורחב שטח השיפוט של המועצה.
בשנת 2003 אוחדו הרשויות המקומיות בענה, דיר אל-אסד ומג'ד אל-כרום תחת מועצה מקומית מאוחדת בשם שגור. בשנת 2005 הוכרז היישוב המאוחד כעיר.
בנובמבר 2008 אישרה הכנסת חוק המבטל את האיחוד, החל מ-1 בדצמבר 2008, ומשיב את המצב לקדמותו. בבחירות חדשות למועצות המקומיות הנפרדות שהתקיימו ב-18 באוגוסט 2009, נקבע כי יש צורך בסיבוב שני על מנת להכריע בין המתמודדים. מוחמד מנאע נבחר לראשות המועצה המקומית.
תושבי מג'ד אל-כרום עוסקים בעיקר בתעשייה קלה, מסחר ושירותים לכלי רכב. שיעור המועסקים בחקלאות, בעיקר זיתים וגידולי שדה, נמוך יחסית לממוצע בקרב ערביי ישראל, כיוון שרוב האדמה בסביבת היישוב אינה ראויה לעיבוד.
במהלך מלחמת לבנון השנייה ספגה מג'ד אל-כרום מטחי קטיושות כשאר יישובי הצפון, ושניים מתושביה נהרגו ב-4 באוגוסט 2006 מנפילת קטיושה.
ב-25 באוקטובר 2024, במהלך מלחמת חרבות ברזל, נהרגו שני תושבים ושבעה נפצעו כתוצאה מפגיעת רסיסים ממטח רקטות מלבנון.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף אוקטובר 2024 (אומדן), מתגוררים במג'ד אל-כרום 15,305 תושבים (מקום 137 בדירוג רשויות מקומיות בישראל).  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 77.7%. השכר החודשי הממוצע של שכיר במשך שנת 2021 היה 7,403 ש"ח (ממוצע ארצי: 11,330 ש"ח).
תושבי מג'ד אל-כרום הם מוסלמים, אך רובם לא אדוקים.
גלריית תמונות

מראה הכפר בסוף שנות ה-70 (צילום מחמוד אמין מנאע)
סוף שנות ה-40
ראו גם

אשכול יישובי בית הכרם
רות עבור

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
רות עבור הוא סינגל שהוקלט על-ידי להקת צד גימל, בביצועו של זאב נחמה, אשר יצא לאור ב-1 במאי 2024.